Държавен вестник, бр. 16, 2013 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  16
32. „леторасъл“ е част от растението, която 
е израсла за един вегетационен период;
33. „минерализовани ивици“ са изкуст-
вено създадени противопожарни прегради, 
почистени от всички горивни материали до 
минералния почвен слой;
34. „месторастене“ са земи в рамките на 
един подпояс на горскорастителната област с 
относително еднородни почвено-климатични 
условия, които са подходящи за развитие на 
определена горскодървесна растителност и 
имат специфично ниво на потенциална про-
дуктивност;
35. „местообитание“ е район, определен от 
специфични абиотични и биотични фактори, 
в който индивиди на даден биологичен вид 
се намират постоянно или временно в някои 
от стадиите на своя жизнен цикъл;
36. „мразоизхвърляне“ е повреда, причиня-
вана от честите размръзвания и замръзвания 
на почвата през деня и нощта, което предиз-
виква изхвърляне (изтегляне) на фиданки и 
резници от почвата и загиването им поради 
оголване на част от кореновата им система;
37. „мулчиране“ е покриване на почвената 
повърхност с подходящ естествен или из-
куствен материал (слама, вършина, дървесни 
трици, торф, мъх, рогозки, дъски, мулчхартия, 
полиетиленово платно и др.) с цел предпазва-
не на посевите и растенията от измръзване, 
суша, заплевяване, уплътняване и др.;
38. „нарушени терени“ са терени, нарушени 
от природни въздействия, въгледобивна, ру-
додобивна или преработваща промишленост 
(свлачища, срутища, кариери, рудници, на-
сипища, хвостохранилища, депа за отпадъци 
и др.), които подлежат на възстановяване 
на растениевъдните им възможности чрез 
рекултивация;
39. „неместен вид“ е вид, който в естествено 
състояние не се среща и не е бил разпрос-
транен в миналото в даден район;
40. „окопни култури“ са земеделски култури, 
подходящи за предварително или съвмест-
но отглеждане в междуредията на горската 
култура с цел поддържане на благоприятни 
почвени условия;
41. „отглеждане на горски култури“ е дей-
ност, която се извършва в междуредията и в 
редовете на новосъздадени горски култури с 
възраст до 3 години (в райони до 1600 м н.в.) 
и до 5 години (в райони над 1600 м н.в.); тя 
се извършва ръчно или механизирано с цел 
създаване на оптимални условия за растеж 
и развитие на фиданките и се изразява във: 
окопаване, изораване, култивиране или брану-
ване, отесване на чима, мулчиране, изсичане 
или изрязване на издънките, окосяване на 
треви и храсти, включително изнасяне на 
отпадъците извън площта при необходимост;
42. „открита коренова система“ е коренова 
система на фиданки за залесяване с корен, 
свободен от почва или друг субстрат;
43. „пикирани фиданки“ са семенни или 
вегетативни фиданки, произведени след пре-
засаждане при по-рядка схема в отдела за 
пикиране в разсадника с цел по-бързо дости-
гане на едри размери и балансирано развити 
коренова система и надземна част;
44. „подпомагане на възобновяването“ 
е дейност чрез лесокултурни мероприятия, 
насочена към подобряване на условията за 
естествено възобновяване или за подпома-
гането му чрез залесяване на недостатъчно 
възобновени участъци;
45. „презалесяване“ е повторно залесяване 
в новосъздадените горски култури с възраст 
до 3 години (в райони до 1600 м н.в.) и до 
5 години ( в райони над 1600 м н.в.) с уста-
новен процент на прихващане при есенната 
инвентаризация под 25 %;
46. „принудителен семенен покой“ е състо-
яние на семената, обусловено от липсата на 
подходящи външни условия за развитие – тем-
пература, влажност, кислород;
47. „произход“ е мястото (районът) или 
насаждението, откъдето се добиват репродук-
тивни материали (семена, резници, калеми 
и др.);
48. „полезащитен горски пояс“ е линейна 
горска култура, която служи за защита на 
земеделски земи от суша, студ, ветрова и 
водна ерозия;
49. „почистване на площта за залесяване“ 
е изсичане на нежеланата растителност, око-
сяване на трева и папрат, премахване или 
събиране на отпадъците от сечта по начин, 
посочен в технологичния план за залесяване;
50. „рекултивация“ е комплекс от техни-
чески и биологически дейности, с които се 
възстановява първоначалното ползване на 
земята, а когато това е невъзможно, се създава 
друг вид ползване или се оформя подходящ 
ландшафт;
51. „репеленти“ са химични вещества за 
защита на растенията, отблъскващи насекоми, 
гризачи и копитни животни
52. „светлолюбиви видове“ са видове, 
които изискват за нормалното си развитие 
голямо количество светлина: бял бор, черен 
бор, черна мура, веймутов бор, лиственици, 
кедри, дъбове, бяла бреза, бяла акация, топо-
ли, трепетлика, елши, явори, ясени, брястове, 
върби, обикновен кестен, орехи, гледичия, 
обикновена круша и др.;
53. „селективни хербициди“ са група хер-
бициди, които в определена концентрация 
унищожават само избрани растения и плевели;
54. „силна степен на ерозия“ е степен, при 
която е ерозиран изцяло А хоризонт и почти 
целият В хоризонт на почвата;